Leopoldsordenen (Belgia)

:*Andre betydninger: [[Leopoldsordenen (Østerrike)|Leopoldsordenen]] er også navnet på en østerriksk orden.

*'Leopoldsordenen*' (fransk *Ordre de Léopold*, nederlandsk *Leopoldsorde*) er en [[Belgia|belgisk]] [[Orden (utmerkelse)|fortjenstorden]]. Det ble innstiftet 11. juli 1832 av [[Leopold I av Belgia|kong Leopold I]] i det nylig uavhengige kongeriket Belgia. Leopoldsordenen regnes som den fremste belgiske orden, foran [[Kroneordenen (Belgia)|Kroneordenen]] og [[Leopold IIs orden]]. [[Belgias monark]] er [[ordensherre]]. Tildelinger gjøres til belgiere og utlendinger for statlig, militær eller sivil innsats for Belgia og belgiske interesser.

== Bakgrunn ==
Leopoldsordenen er Belgias eldste og fornemste orden, rangert foran [[Kroneordenen (Belgia)|Kroneordenen]] og [[Leopold IIs orden]]. Mens Leopoldsordenen ble innstiftet som belgisk orden, har landets øvrige ordener sitt opphav i utmerkelser for [[Den demokratiske republikken Kongo|Belgisk Kongo]].

Leopoldsordenen ble innstiftet etter en debatt i parlamentet om belønning av personer som hadde bidratt til Belgias løsrivelse og uavhengighet. Leopoldsordenen ble innstiftet ved lov av 11. juli 1832 med nærmere bestemmelser fattet av kong Leopold I den 3. august 1832. Den hadde den franske fortjenstordenen [[Æreslegionen]] som forbilde. Formålet var å belønne fortjenester av fedrelandet.

Kongen er [[stormester]]. Ordenen administreres av utenriksdepartementet, som er [[ordenskanselli]].

== Inndeling ==
Ved innstiftelsen fikk ordenen fire trinn. Det femte ble lagt til i 1838. Leopoldsordenen har dermed fem trinn:
* [[storbånd]]
* [[storoffiser]]
* [[Kommandør (ordensklasse)|kommandør]]
* [[Offiser (ordensklasse)|offiser]]
* [[Ridder (ordensklasse)|ridder]]

I tillegg kan storbånd tildeles med kjede. 

Ordenen er inndelt i militære, sivile og maritime avdelinger. Den maritime avdelingen ble lagt til i 1934.



== Ordenstegn ==

Ordenstegnet består av et [[Emalje|hvitemaljert]] [[malteserkors]] med kuler i spissene. Ordenstegnet er i gull, unntatt for riddere, der det er i sølv. Midtmedaljongen består av en [[Belgias riksvåpen|belgisk løve]] i gull på svart omgitt av en rød bord der nasjonalmottoet står skrevet på fransk og nederlandsk: «L'UNION FAIT LA FORCE», «EENDRACHT MAAKT MACHT». Fra starten var innskriften på fransk, men i 1951 ble dette endret slik at mottoet er gjengitt på både fransk og nederlandsk. På revers står kong Leopold Is speilmonogram. Korset er lagt på en grønnemaljert krans av eik og laurbær. En kongelig krone er plassert over korset. For militære og marine tildelinger har ordenstegnet sverd eller anker mellom korset og kronen.

[[Krasjan|Ordensstjernen]] består for storbånd av en stjerne med åtte stråler, for storoffiserer består den av et malteserkors med stråler i vinklene. Midtmedaljongen fra ordenstegnet er plassert midt i begge varianter av ordensstjernen.

[[Ordenskjede]]t er utstyrt med kroner, løver og monogrammer av bokstavene *LR* for «Leopoldus Rex», en henvisning til ordenens innstifter.

Ordensbåndet er purpurfarget. Når ordenen tildeles for krigsfortjeneste utstyres båndet med forskjellige tegn, mens sivil krigsinnsats markeres med at ordensbåndet får kantstriper i gull.

Mottakere må selv kjøpe sine ordenstegn hos private forhandlere.

== Tildeling ==

Ordenen kan tildeles belgiske og utenlandske for sivil så vel som militær innsats. Den høyeste klassen tildeles medlemmer av Belgias kongehus og utenlandske statsoverhoder. Tildeling av storbånd med kjede skjer sjeldent. Ordenen tildeles belgiske statstjenestemenn og militære for fortjeneste, inkludert lang tjeneste.

== Ordenstrinnenes rangering ==
Trinnene i de tre belgiske ordenene er kombinert i en samlet rangorden, der Leopoldsordenen på hvert nivå rangerer foran Kroneordenen, som så rangerer foran Leopold IIs orden. Denne rangordningen er fastsatt ved lov:

* storbånd av Leopoldsordenen
* storkors av Kroneordenen
* storkors av Leopold IIs orden
* storoffiser av Leopoldsordenen
* storoffiser av Kroneordenen
* storoffiser av Leopold IIs orden
* kommandør av Leopoldsordenen
* kommandør av Kroneordenen
* kommandør av Leopold IIs orden
* offiser av Leopoldsordenen
* offiser av Kroneordenen
* offiser av Leopold IIs orden
* ridder av Leopoldsordenen
* ridder av Kroneordenen
* ridder av Leopold IIs orden

== Referanser ==
<references />

== Kilder ==
* Christensen, Rolf: *Kongeriget Belgiens ordner, hæderstegn og medaljer 1830–1995*, Næstved: Devantier, 1995
* Hieronymussen , Poul Ohm og Jørgen Lundø: *Europæiske ordner i farver*, København: Politikens forlag, 1966, s. 128
* Van Hoorebeke, Pat: «Belgium» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 875–878

== Eksterne lenker ==
* 
* [http://diplomatie.belgium.be/fr/Services/Protocole/Ordres_nationaux/Hierarchie/ Hiérarchie avec photos des décorations], ordenstegn med bilder fra Belgias utenriksdepartement
* [https://web.archive.org/web/20080603090314/http://www.klm-mra.be/klm-new/engels/collecties/vir_leopoldsorde/index.html Exhibition 175th anniversary of the Order of Leopold] *Royal Military Museum''
* The Association of the Order of Leopold